CELEX: 32007R0315
Language: sl
Date: 2007-03-19 00:00:00
Title: Uredba Sveta (ES) št. 315/2007 z dne 19. marca 2007 o prehodnih ukrepih, ki odstopajo od Uredbe (ES) št. 2597/97 glede konzumnega mleka, proizvedenega v Estoniji

24.3.2007   
            
            
               SL
            
            
               Uradni list Evropske unije
            
            
               L 84/1
            
         
      UREDBA SVETA (ES) št. 315/2007
   z dne 19. marca 2007
   o prehodnih ukrepih, ki odstopajo od Uredbe (ES) št. 2597/97 glede konzumnega mleka, proizvedenega v Estoniji
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 37 Pogodbe,
   ob upoštevanju predloga Komisije,
   ob upoštevanju mnenja Evropskega parlamenta,
   ob upoštevanju naslednjega:
   
               (1)
            
            
               Z odstopanjem od Uredbe Sveta (ES) št. 2597/97 z dne 18. decembra 1997 o določitvi dodatnih pravil o skupni ureditvi trga z mlekom in mlečnimi proizvodi za konzumno mleko (1) Uredba Komisije (ES) št. 749/2004 z dne 22. aprila 2004 o določanju prehodnih ukrepov glede konzumnega mleka, proizvedenega v Estoniji (2), določa, da se konzumno mleko z vsebnostjo maščobe 2,5 %, proizvedeno v Estoniji, lahko dobavlja in prodaja v Estoniji. Navedeno odstopanje preneha veljati 30. aprila 2007.
            
         
               (2)
            
            
               Z ozirom na navade potrošnikov v Estoniji in težave pri prilagajanju na pravila Skupnosti in ob upoštevanju, da se podobna odobrena odstopanja v drugih državah članicah končajo 30. aprila 2009, je primerno podaljšati odstopanje, da se v Estoniji omogoči dobavo in prodajo konzumnega mleka z vsebnostjo maščobe 2,5 %, proizvedenega v Estoniji –
            
         SPREJEL NASLEDNJO UREDBO:
   Člen 1
   Z odstopanjem od člena 3(1)(b) Uredbe (ES) št. 2597/97 se konzumno mleko z vsebnostjo maščobe 2,5 %, proizvedeno v Estoniji, lahko dobavlja ali prodaja v Estoniji v skladu s členom 2(1) navedene uredbe.
   Člen 2
   Ta uredba začne veljati tretji dan po objavi v Uradnem listu Evropske unije.
   Uporablja se do 30. aprila 2009.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. marca 2007
      
         
            Za Svet
         
         
            Predsednik
         
         Horst SEEHOFER
         
      
   
   
      (1)  UL L 351, 23.12.1997, str. 13. Uredba, kakor je bila spremenjena z Uredbo (ES) št. 1602/1999 (UL L 189, 22.7.1999, str. 43).
   
      (2)  UL L 118, 23.4.2004, str. 5.